VS000544
Datum: 1994-06-02T02:00:00.000+02:00
datum_sodbe_i_stopnje: 1998-06-15T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice - izguba okončin in drugih organov in njihove posledice
fischer: srednje hudi primeri
odskodnina: 1950000 SIT
opombe: II Ips 318/99. Reviziji tožene stranke je bilo delno ugodeno tako, da je bila spremenjena sodba sodišča druge stopnje in potrjena sodba sodišča prve stopnje.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 30 do 35 let

Zaposlen ter opravlja dela poliranja okrasnih avtomobilskih opredmetov,

## Škodni dogodek

Nesreča pri delu.

## Poškodba

Odsekanje prvega členka na četrtem prstu levice, odprt večiverni zlom drugega členka četrtega prsta levice in raztrganino na tretjem prstu ter podolžen zlom prvega členka tretjega prsta levice.

## Telesne bolečine

400000 SIT Štiri do pet dni hude telesne bolečine zaradi amputacije, ran in osteosinteze členka z iglo, nato še tri tedne srednje in lažje bolečine in še lažje bolečine v času rehabilitacijskega postopka.

#### Ambulantno zdravljenje

Neugodni za tožnika so bili ambulantni operativni posegi, ambulantni pregledi in rehabilitacija

#### Nevšečnosti med zdravljenjem

Tritedenska imobilizacija tretjega in četrtega prsta. V bolniškem staležu je bil dva meseca, kolikor je tudi trajalo zdravljenje. Najmanj tri tedne levice sploh ni mogel uporabljati, še posebej zato, ker je tožnik levičar.

## Strah

150000 SIT Tožnik je utrpel srednje močan do lažji strah ob sami poškodbi in trpel nato strah iste intenzivnosti še v času zdravljenja.

## Zmanjšanje življenjske aktivnosti

1200000 SIT V posledici nesreče je tožniku ostala zmanjšana občutljivost v poškodovanem prstu in s tem otežkočeni fini prijemi vseh prstov levice in preciznost, gibi pri hkratni uporabi vseh petih prstov pa so prizadeti, prisotne pa so tudi občasne bolečine. Pri tožniku pa sicer ni bila ugotovljena zmanjšana delovna zmožnost z odločbo invalidske komisije in tožnik lahko dela v službi opravlja brez omejitev.

## Skaženost

200000 SIT Tožnikova levica zaradi delne amputacije četrtega prsta deluje nefiziološko in neanatomsko. Kljub temu pa ne gre za skaženost v takem pomenu, da bi to bistveno poseglo v tožnikovo duševno ravnotesžje.

---

ZOR člen 200, 203